2018. gada .aprīlis Noteikumi Nr.

Rīgā (prot. Nr. .§)

**Grozījumi Ministru kabineta 2009. gada 15. septembra noteikumos Nr. 1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”**

Izdoti saskaņā ar

Lauksaimniecības un lauku attīstības likuma

11. panta trešās daļas 3. punktu un

Augu aizsardzības likuma

5. panta 5. punktu

Izdarīt Ministru kabineta 2009. gada 15. septembra noteikumos Nr. 1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība” (Latvijas Vēstnesis, 2009, 149. nr.; 2010, 93. nr.; 2012, 99. nr.; 2013, 129. nr.; 2014, 110. nr.; 2016, 117. nr.) šādus grozījumus:

1. Papildināt noteikumus ar 3.1 punktu šādā redakcijā:

“3.1 Ja augsnes analīžu paraugus noņem lietotājs vai agroķīmisko pakalpojumu sniedzējs, tad vienu augsnes paraugu ņem no platības (lauka), kas nav lielāka par sešiem hektāriem, ņemot vērā augsnes agroķīmisko īpašību izlīdzinātību, mitruma apstākļus, zemes lietošanas veidu un audzējamos kultūraugus. Pie noņemto augsnes paraugu analīžu rezultātiem norāda arī konkrētā lauka numuru vai nosaukumu.”

2. Izteikt 4.9 punkta pirmo un otro teikumu šādā redakcijā:

“4.9 Lietotājs stādāmā materiāla, augu aizsardzības līdzekļu, mēslošanas, kaļķošanas un ģipšošanas līdzekļu pirkumu apliecinošos dokumentus, sēklu kvalitāti apliecinošos dokumentus saskaņā ar sēklaudzēšanas un sēklu tirdzniecības normatīvajiem aktiem kā arī šo noteikumu 4.8 punktā minētos uzskaites datus glabā trīs gadus. Augu pases vai etiķetes augļu koku un ogulāju dārziem glabā desmit gadus kopš augļu koku vai ogulāju dārza ierīkošanas.

3. Izteikt 4.27 pirmo teikumu šādā redakcijā:

“Augļu koku un ogulāju stādīšanai izmanto pārbaudītu standarta vai sertificētu pavairojamo materiālu saskaņā ar normatīvajiem aktiem par augļu koku un ogulāju pavairošanas materiāla atbilstības kritēriju un aprites noteikumiem.”

4. Svītrot 7. punkta trešo teikumu.

5. Izteikt 9. punkta pirmo teikumu šādā redakcijā:

“9. Avenes, kazenes un zemenes nedrīkst stādīt pēc verticilārās vītes saimniekaugiem  – kartupeļiem, tomātiem, rapša, zemenēm vai liniem.”

6. Izteikt 12. un 13. punktu šādā redakcijā:

“12. Dzērveņu un krūmmelleņu stādījumus mulčē. Dzērveņu stādījumus katru gadu ķemmē un apgriež dzērveņu stīgas. Krūmmelleņu krūmus retina un izgriež bojātos zarus.

13. Augļu kokiem un ogulājiem veido un kopj vainagus. Augļu kokiem utilizē, izvācot no augļu dārza, bojātos, sapuvušos un mumificētos augļus, kā arī slimību un kaitēkļu bojātos zarus. Ogulājiem no dārza izvāc slimību un kaitēkļu bojātos zarus.”

7. Svītrot 19. punktu.

8. Izteikt 22.1. apakšpunktu šādā redakcijā:

“22.1. audzētājs katru gadu nodrošina substrāta vai augšņu analīzes. Audzējot inertajos substrātos, piemēram, minerālvatē, keramzītā, perlītā, kokosā, dokumentē barības šķīduma sastāvu. Ja dārzeņus audzē kūdras renēs vai substrātā, kam ir zināms sastāvs saskaņā ar iepakojuma marķējumu vai ražotāja specifikāciju, pirmajā audzēšanas gadā augsnes analīzes nav nepieciešamas;”.

9. Izteikt 23. punkta otro teikumu šādā redakcijā:

“Paraugus analizē laboratorijā, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā akreditētā laboratorijā, vai laboratorijā, kurai pesticīdu noteikšanas jomā ir ieviesta kvalitātes sistēma “Laba laboratorijas prakse”.”

10. Aizstāt 24., 25., 26. un 27. punktā vārdu „audzētājs” (attiecīgā locījumā) ar vārdu „persona” (attiecīgā locījumā).

11. Izteikt 29. punktu šādā redakcijā:

“29. Dienests pieņem lēmumu par audzētāja reģistrācijas anulēšanu, ja:

29.1. audzētājs ir iesniedzis iesniegumu par reģistrācijas anulēšanu;

29.2. audzētājs divus gadus pēc kārtas nav iesniedzis šo noteikumu 24. punktā minēto iesniegumu;

29.3. dienests konstatē, ka audzētājs ir izslēgts no Latvijas Republikas Uzņēmumu reģistra reģistriem vai ir miris.”

12. Aizstāt 30. punktā vārdus “iesnieguma saņemšanas” ar vārdiem “lēmuma pieņemšanas”.

13. Papildināt 1. pielikumu ar 18., 19., 20., 21., 22., 23., 24., 25., 26., 27., 28., 29. un 30. punktu šādā redakcijā:

“

|  |  |  |  |  |  |
| --- | --- | --- | --- | --- | --- |
| 18. | Plūškoki (ēdamo augļu šķirnes) | 3,5–4 x 5–6 | 417–570 |  |  |
| 19. | Aktinīdijas | 2–3 x 4–5 | 400–500 |  |  |
| 20. | Persiki | 3 x 5 |  |  |  |
| 21. | Aprikozes | 3–4 x 5 |  |  |  |
| 22. | Irbenes | 3 x 4 |  |  |  |
| 23. | Korintes | 0,5–1 x 3–5 |  |  |  |
| 24. | Sausserži (ēdamo augļu šķirnes) | 1,5–2 x 2,5–3 |  |  |  |
| 25. | Kizili | 1,5–2 x 4 |  |  |  |
| 26. | Citronliānas | 1–2 x 4 |  |  |  |
| 27. | Lazdas (ēdamo augļu šķirnes) | 4 x 4  3 x 3  4 x 6 |  |  |  |
| 28. | Valrieksti | 12 x 10 |  |  |  |
| 29. | Zīdkoki | 5 x 6 |  |  |  |
| 30. | Ciedru priežu stādījumi (ēdamo augļu šķirnes): |  |  |  |  |
| 30.1. | Eiropas ciedru priede | 4 x 4 |  |  |  |
| 30.2. | Sibīrijas ciedru priede | 5 x 6 |  |  |  |

”

Ministru prezidents Māris Kučinskis

Zemkopības ministrs Jānis Dūklavs